腦深層刺激

係一種神經外科技術，源於廿世紀中。腦深層刺激涉及開刀將電極安全噉植入去病人嘅腦嗰度，並且透過呢啲電極嚟持續噉刺激個病人嘅特定腦區，通常係攞嚟醫某啲心理病嘅。

例如有研究抑鬱症嘅科學家就對 DBS 有興趣：抑鬱症嘅其中一個病徵係失樂，指病人對原本有興趣嘅活動失去興趣，而神經科學研究表明，抑鬱症往往涉及多個犒賞系統腦區－包括前額皮層同 NAc呀噉－活動弱得滯，所以呢啲科學家就喺度諗緊試吓用 DBS 嘅技術，用電極刺激抑鬱症病人嘅 NAc 等嘅腦區，而廿一世紀初嘅研究發現，呢種做法的確有助舒緩抑鬱症嘅失樂症狀。

精神醫學
腦機介面

攷 

神經科學